Ülestõusmispühal laulis Peterburi Jaani kirikus Kiviõli segakoor Poolkuu (pildil) dirigent Tiina Dammanni juhatamisel. Teemakohane tervitus ja mõtisklus oli Tallinna abipraostilt Arho Tuhkrult. Segakoori kontsert pakkus suures osas vaimulikku repertuaari, lisaks oli sinna põimitud ka isamaalisi laule.  Kontserdi järel pidas Arho Tuhkru armulauaga jumalateenistuse, kus teenis kaasa Peterburi  Jaani koguduse segakoor Nonna Matsoni juhatusel. Teenistusele järgnes koosviibimine kogudusetoas kiriku keldrikorrusel. Rahvast oli kohale tulnud rohkesti ja kõik sujus suurepäraselt.